
ΑΠΟΣΠΑΣΜΑ                        
Από το πρακτικό της με αριθ. 14ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 141/2024
Στην Λευκάδα σήμερα  στις 18 του μηνός Απριλίου  του έτους  2024,  ημέρα  Πέμπτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και αρ.303/30971/2-4-24 εγκ. ΥΠ.ΕΣ ύστερα από την αριθ.: 7727/12.4. 2024  έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Σέρβος Κωνσταντίνος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Ο κ. Λύγδας Σπυρίδων, αναπληρωματικό μέλος της Δ.Ε., ο οποίος αναπληρώνει το τακτικό μέλος κ. Καλό Χαράλαμπο, προσήλθε κατά την συζήτηση του 2ου θέματος της Η.Δ.

Τέθηκαν για συζήτηση τρία (3) θέματα Εκτός Ημερήσιας Διάταξης.

ΘΕΜΑ 2ο:  Απόφαση Δ.Ε.  για μη άσκηση έφεσης ενώπιον του Διοικητικού Εφετείου Πατρών  εκ μέρους  του Δήμου Λευκάδας κατά της Α107/2023 απόφασης  του Διοικητικού Πρωτοδικείου Μεσολογγίου που στρέφεται κατά του Δήμου Λευκάδας.



Εισηγήτρια: Μαυρέτα Καρύδη, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κα Μαυρέτα Καρύδη, δικηγόρο του Δήμου, η οποία εισηγούμενη το θέμα, έθεσε υπόψη των μελών της Επιτροπής την εξής γνωμοδότησή της:

«Περιήλθε εις γνώση μου η αριθμ. Α107/2023 απόφαση επί της αγωγής της Ιωάννας Κούρεντα που εστρέφετο κατά του  Ελληνικού  Δημοσίου και του Δήμου Λευκάδας  σύμφωνα με την οποία μεταξύ άλλων περιέχονται τα εξής:

Στην ως άνω κρινόμενη αγωγή της η ενάγουσα ζητούσε να αναγνωριστεί η υποχρέωση των εναγομένων να της καταβάλλουν αλληλεγγύως και εις ολόκληρον έκαστος εξ αυτών  και με το νόμιμο τόκο από την επίδοση της αγωγής μέχρις εξοφλήσεως α) ποσό 232,289,01 ευρώ,ως αποζημίωση κατ’ άρθρα 105 και 106 του Εισαγωγικού  Νόμου του Αστικού Κώδικα,για την αποκατάσταση περιουσιακής ζημίας που ισχυρίζεται ότι υπέστη από παράνομες πράξεις Οργάνων των εναγομένων, οι οποίες είχαν ως αποτέλεσμα την ανέγερση οικοδομής ,σε ακίνητο όμορο με το δικό της, βάσει μη νόμιμης οικοδομικής άδειας και β) ποσό 100.000,00 ευρώ, κατ’άρθρο 932 του Αστικού Κώδικα ,ως χρηματική ικανοποίηση για την ηθική βλάβη που ισχυρίζεται ότι υπέστη από την ίδια αιτία ενώπιον του Διοικητικού Εφετείου Πατρών ζητώντας την ακύρωσή της.

Περαιτέρω  η ως άνω απόφαση  αναγνωρίζει την υποχρέωση των εναγομένων να καταβάλουν στην ενάγουσα, αλληλεγγύως και εις ολόκληρον έκαστος εξ αυτών ,ποσό τριών χιλιάδων ευρώ (3000 ) νομιμοτόκως από την επίδοση της αγωγής σε καθέναν από αυτούς μέχρις εξοφλήσεως ,
Και όλα αυτά διότι το Δικαστήριο λαμβάνοντας υπόψιν ότι από τις παράνομες πράξεις των οργάνων των εναγομένων, η ενάγουσα υπέστη ηθική βλάβη λόγω της ψυχικής ταλαιπωρίας που της προκάλεσε η αβεβαιότητα της κατάστασης που δημιουργήθηκε σε βάρος της επιχείρησής της, αλλά και ο δικαστικός αγώνας στον οποίο αναγκάστηκε να καταφύγει προκειμένου να προασπίσει τα νόμιμα συμφέροντά της,(βλεπ.αποφαση 57/2017  Εφετείου Πατρών η οποία ανακάλεσε την άδεια εκ του πολεοδομικού γραφείου Λευκάδας του Παναγιώτη  Τυπάλδου) 

Επιπροσθέτως  οφείλω να επισημάνω ότι δυνάμει του άρθρου 92 παράγραφος 2   δεν υπόκεινται σε έφεση αποφάσεις που αφορούν σε χρηματικές διαφορές, αν το αντικείμενό τους δεν υπερβαίνει το ποσόν των πέντε χιλιάδων ευρώ.

Το αντικείμενο της διαφοράς προσδιορίζεται από το αμφισβητούμενο με την έφεση ποσό. 

Επί της προκειμένης περίπτωσης το αντικείμενο  της διαφοράς ανέρχεται στις,3000 ως εκ τούτου η  εν λόγω διαφορά είναι ανέκκλητη και δεν υπόκειται σε άσκηση κανενός ενδίκου μέσου.

Συνεπώς ο Δήμος Λευκάδας δέον όπως συμμορφωθεί με την εν λόγω απόφαση του Διοικητικού  Πρωτοδικείου Μεσολογγίου.

Για όλους τους ανωτέρω λόγους  εισηγούμαι

προς την Δημοτική Επιτροπή του Δήμου Λευκάδας

Να μην χορηγηθεί εντολή στη Δικηγόρο του Δήμου Λευκάδας Μαυρέτα Ν.Καρύδη άσκησης κανενός ενδίκου μέσου και δη έφεσης  κατά της αριθ’Α107/2023 απόφασης του Διοικητικού  Πρωτοδικείου Μεσολογγίου»   

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· την υπ΄αριθ. 303/30971/2-4-24 εγκ. Υπ. Εσωτερικών 

ΑΠΟΦΑΣΙΖΕΙ ΟΜΟΦΩΝΑ


Δεν χορηγείται εντολή στη Δικηγόρο του Δήμου Λευκάδας Μαυρέτα Ν.Καρύδη άσκησης κανενός ενδίκου μέσου και δη έφεσης  κατά της αριθ’Α107/2023 απόφασης του Διοικητικού  Πρωτοδικείου Μεσολογγίου.  

Η απόφαση αυτή πήρε αύξοντα αριθμό: 141/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                   ΔΗΜΑΡΧΟΣ[image: image1.png]

